Meer as 'n Mercedes - Motors - Erongo
Thursday, June 04th, 2020 21:03:02
Kies en keur uit dié karre
16 October 2019 | Motors
Bennie Thirion, M + Z Motors Swakopmund verkoopsman; "Daar was belangstelling… ons het lekker gesels en gelag ook!"
'n Ry Mercedes-Benze by M + Z Motors Swakopmund. Foto Iréne-Mari van der Walt
Harley-Davidsons is ook te koop by M + Z Motors. Foto Iréne-Mari van der Walt
M + Z Motors Swakopmund het onlangs 'n opedag gehou waar Jan Alleman die kans gekry het om motors in die vertoonkamer vir 'n toetslopie te neem. Die fokus was op die Mercedes-Benz GLE wat pas in Swakopmund aangekom het.
'n GLE sal jou omtrent N$1.2 miljoen uit die sak jag, maar met 180 KW se krag is dié bedrag nie so woes nie, veral nie gesien vanuit die GLE se ruim en luukse kajuit nie.
Verkoopsman Bennie Thirion se gunsteling "speelkar" in die M + Z vertoonkamer is die Jeep Wrangler Rubicon, wat met 209 KW onder sy enjinkap huisves.
Thirion, wat onlangs by M + Z Motors Swakopmund aangesluit het, vertel dat die Wrangler Rubicon se kragstuur en seepgladde ratkas dit die ideale alle terreinvoertuig (ATV) maak.
Aan luukshede was daar ook geen tekort nie, met Alfa Romeo se Giulia wat ook by die opedag gesig gewys het. En as jy die wind in jou hare op die ooppad verkies, was daar verskeie Harley-Davidsons om van te kies en keur.
Thirion vertel dat die opedag nie net gedien het as 'n geleentheid vir M + Z Motors om hulle staal te wys nie. "Ons wil hê mense moet weet ons is meer as net Mercedes – ons het Jeeps en Harleys en Alfas ook."
Thirion glo die dag het goed afgeloop. "Daar was baie belangstelling. Dis altyd vir ons lekker en ons het lekker gesels en gelag ook!"
7 months ago - 07 October 2019 | Motors
BYLINE: Swakopmund • Iréne-Mari van der Walt Pupkewitz Nissan Swakopmund spog nou met 'n splinternuwe vertoonlokaal. Die nuwe skoulokaal sluit nou 'n Haval skoukamer,...
Walvisbaai • ire[email protected] Ná die bevestiging dat 'n trokdrywer positief vir Covid-19 getoets het, het gerugte oor die gesondheidstatus van alle drywers wat by...